Saint-Martin, Francia

**San Martiño**  (), oficialmente a **Colectividade de San Martiño** (en francés: *Collectivité de Saint-Martin*) é unha colectividade de ultramar de Francia situada no Caribe. Constituíuse o 15 de xullo de 2007. con 53,2 km² abarca o 60 % da parte norte da Illa de San Martiño e os illotes veciños, o maior dos cales é Tintamarre. O 40 % do sur da illa, Sint Maarten, é un dos catro países constituíntes que forman o Reino dos Países Baixos desde 2010. Este é o único lugar do mundo onde Francia ten fronteira cos Países Baixos.

A súa capital é Marigot. Tiña unha poboación de 32.489 habitantes en xaneiro de 2019. Está separada da illa de Anguila polo Canal Anguilla. 

Antes de 2007, a parte francesa de Saint Martin era unha comuna pertencente aos Departamento e rexión de ultramar franceses de Guadalupe. A pesar de separarse de Guadalupe en 2007 e gañar máis autonomía como colectividade de ultramar de Francia, Saint Martin segue sendo unha rexión ultraperiférica da Unión Europea e forma parte da Unión Europea zona euro. A efectos estatísticos, aínda está incluído na NUTS 2 (FRY1) e NUTS 3 (FRY10) de Guadalupe de Eurostat.

## Etimoloxía
A illa foi nomeada por Cristovo Colón en honra a San Martiño de Tours porque a viu por primeira vez o día da festa do santo o 11 de novembro de 1493. O 9 de febreiro de 2007, o Parlamento francés aprobou un proxecto para conceder o estatuto COM tanto á parte francesa de Saint Martin e (por separado) a veciña Saint Barthélemy. O novo estatuto entrou en vigor unha vez que a asemblea local foi elixido o 15 de febreiro de 2007. Saint Martin segue sendo parte da Unión Europea.

A nova estrutura de goberno propia dunha colectividade de ultramar entrou en vigor o 15 de xullo de 2007 coa primeira reunión do Consello Territorial () e a elección de Louis-Constant Fleming como presidente do Consello Territorial. O 25 de xullo de 2008 Fleming dimitiu logo de ser sancionado polo Consello de Estado durante un ano polos problemas coa súa campaña electoral de 2007. O 7 de agosto, Frantz Gumbs foi elixido como Presidente do Consello Territorial. Con todo, a súa elección foi declarada nula o 10 de abril de 2009 e Daniel Gibbs foi nomeado como Presidente en Funcións do Consello Territorial o 14 de abril de 2009..

Antes de 2007, San Martín codificouse como GP (Guadalupe) na ISO 3166-1. En outubro de 2007, recibiu o código MF ISO 3166-1 (alfa-2 código), MAF (alfa-3 código), e 663 (código numérico).

### Escudo 
O escudo de armas da colectividade de ultramar francesa de **San Martiño** conta cunha nave, unha palmeira e un sol, e léese "Collectivité de Saint Martin". A comuna que existía ata o 22 de febreiro de 2007, utilizou armas similares, pero coa lenda "Ville de Saint Martin".

## Demografía 
A parte francesa da illa ten unha superficie de 53´2 km². Un dialecto local baseado no inglés fálase en situacións informais en ambos os lados da illa francesa e holandesa. No censo Francés de xaneiro de 2011, a poboación da parte francesa da illa era de 36.286 habitantes (fronte a só 8.072 habitantes no censo de 1982), o que significa un densidade de poboación é de 682 hab./km² en 2011.

## Economía 
miniatura|dereita|Bandeiras ondeando no porto de Marigot, Saint-Martin.

A moeda oficial de San Martín é o euro, aínda que o dólar estadounidense tamén é amplamente aceptado. O turismo é a principal actividade económica.

## Mapas 

Guadeloupe1.png|Mapa mostrando as antigas partes constituintes da rexión/departamento de Guadalupe entre as Illas de Sotavento, incluíndo Saint-Martin, antes de febreiro de 2007.
Saint-Martin Island topographic map-en.svg|Mapa detallado que mostra o Saint-Martin francés (norte), incluídas as súas augas territoriais.
Saint martin map.PNG|Mapa mostrando o Saint-Martin francés (norte) e Sint Maarten neerlandés (sur).

## Notas
;Referencias

## Véxase tamén
### Outros artigos
* Sint Maarten
* Illa de San Martiño

### Ligazóns externas
* Páxina oficial da Colectividade de San Martín  
* [Http://www.stmartinisland.org Páxina oficial da Oficina de Turismo de Saint Martin]
* Official website of the Collectivity of Saint Martin 
* 
* Saint Martin . *The World Factbook*. Central Intelligence Agency.